Document ID: 32009R1065

UREDBA KOMISIJE (ES) št. 1065/2009
z dne 5. novembra 2009
o posebnih ukrepih glede pomoči za zasebno skladiščenje prašičjega mesa iz Uredbe (ES) št. 1278/2008
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1),
ob upoštevanju Uredbe Komisije (ES) št. 826/2008 z dne 20. avgusta 2008 o skupnih pravilih za dodelitev pomoči za zasebno skladiščenje za nekatere kmetijske proizvode (2) in zlasti člena 23(3) Uredbe,
ob upoštevanju naslednjega:
(1)
Pregled stanja je pokazal tveganje, da bi lahko prišlo do prevelikega števila zahtevkov za pomoč za zasebno skladiščenje svinjskega mesa, ki jo uvaja Uredba Komisije (ES) št. 1278/2008 z dne 17. decembra 2008 o sprejetju nujnih ukrepov za podporo trga prašičjega mesa v obliki pomoči za zasebno skladiščenje na Irskem (3).
(2)
Zato je potrebno začasno prekiniti uporabo sheme iz Uredbe (ES) št. 1278/2008 in zavrniti zadevne zahtevke.
(3)
Da se preprečijo špekulacije, mora uredba začeti veljati na dan po objavi -
SPREJELA NASLEDNJO UREDBO:
Člen 1
1. Uporaba Uredbe (ES) št. 1278/2008 se začasno prekine za obdobje od 8. novembra 2009 do 13. novembra 2009. Zahtevkom za sklenitev pogodb, predloženim v zadevnem obdobju, se ne ugodi.
2. Zahtevke, predložene od dne 3. novembra 2009, o sprejemu katerih bi se odločalo v obdobju iz prvega odstavka, se zavrne.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 5. novembra 2009

Labels: 3
18
17
6